Document ID: /roh_data/filtered/fineweb-2-filterrobots_roh.jsonl.gz/28995

Nizzegiar aua chauda ord la terra per il provediment d'energia pudess esser ina via pussaivla per vischnancas en la Val dal Rain da Cuira ed en il Partenz Anteriur.
Avant curt a l'Uffizi d'energia e da traffic dal Grischun infurmà las vischnancas da questas regiuns davart in studi ch'il chantun ha laschà far ensemen cun il chantun Son Gagl.
Sco l'uffizi scriva, hajan las vischnancas uss ils resultats necessaris per decider sch'ellas veglian duvrar questa chalur. Ils resultats sa basan sin models e prognosas.
Il studi descriva las zonas geotermicas potenzialmain interessantas en ina profunditad da 1000 fin 5000 meters e lur potenzial d'utilisaziun.
RR novitads 10:00